Frankrigs ændring af forpligtelse til offentlig tjeneste for så vidt angår ruteflyvning mellem Montpellier og Ajaccio og mellem Montpellier og Bastia

(2003/C 9/05)

(EØS-relevant tekst)

1. I henhold til beslutningen truffet af de lokale myndigheder på Korsika den 26. september 2002 har Frankrig besluttet med virkning fra den 27. oktober 2002 at ændre forpligtelserne til offentlig tjeneste - i medfør af bestemmelserne i artikel 4, stk. 1, litra a), i Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet - hvad angår ruteflyvning mellem Montpellier og Ajaccio og mellem Montpellier og Bastia, der blev offentliggjort i De Europæiske Fællesskabers Tidende C 183 af 30. juni 2000, som ændret ved offentliggørelserne EFT C 388 af 29. november 2000 og EFT C 204 af 28. august 2002.

2. Under særlig hensyntagen til Korsikas geografiske situation indføres der følgende forpligtelser til offentlig tjeneste:

2.1. Minimalt antal beflyvninger, flytype og kapacitet

a) Mellem Montpellier og Ajaccio

- Det minimale antal beflyvninger er som følger: mindst en daglig returflyvning med et fly med mindst 40 pladser.

- Ruten skal beflyves uden mellemlandinger mellem Montpellier og Ajaccio.

- Kapaciteten skal opfylde følgende betingelser:

Ud over denne grundkapacitet skal der udbydes en supplerende mindstekapacitet på 10800 pladser (samlet kapacitet i begge retninger) i sommerperioden fra udgangen af juni til begyndelsen af september, dvs. ni uger.

Denne supplerende mindstekapacitet skal udbydes til salg mindst to måneder inden de pågældende afgange.

I betragtning af komplementariteten mellem Ajaccio og Figari lufthavn og mellem Montpellier og de øvrige lufthavne i Languedoc-Roussillon regionen i denne sæson kan op til 50 % af den supplerende mindstekapacitet også indsættes på flyvninger mellem lufthavnene i denne region og Ajaccio eller Figari uden for hovedruten Montpellier-Ajaccio, men i denne sæson skal mindst 50 % af den ovennævnte supplerende mindstekapacitet udbydes på denne hovedrute.

b) Mellem Montpellier og Bastia

- Det minimale antal beflyvninger er som følger: mindst en daglig returflyvning med et fly med mindst 40 pladser.

- Ruten skal beflyves uden mellemlandinger mellem Montpellier og Bastia.

- Kapaciteten skal opfylde følgende betingelser:

Ud over denne grundkapacitet skal der udbydes en supplerende mindstekapacitet på 10800 pladser (samlet kapacitet i begge retninger) i sommerperioden fra udgangen af juni til begyndelsen af september, dvs. ni uger.

Denne supplerende mindstekapacitet skal udbydes til salg mindst to måneder inden de pågældende afgange.

I betragtning af komplementariteten mellem Bastia og Calvi lufthavn og mellem Montpellier og de øvrige lufthavne i Languedoc-Roussillon regionen i denne sæson kan op til 50 % af den supplerende mindstekapacitet også indsættes på flyvninger mellem lufthavnene i denne region og Bastia eller Calvi uden for hovedruten Montpellier-Bastia, men i denne sæson skal mindst 50 % af den ovennævnte supplerende mindstekapacitet udbydes på denne hovedrute.

2.2. Billetpriser

Følgende kategorier af passagerer skal på alle flyvninger ydes en billetpris på højst 114 EUR, og der må ikke gælde kapacitetsbegrænsninger samt reservations- eller købsfrister:

i) unge (under 25 år)

ii) ældre (60 år og derover)

iii) studerende under 27 år

iv) familier (en eller to forældre, der rejser med mindst et af deres mindreårige børn)

v) personer, der er handicappede eller invalide

vi) passagerer med fast bopæl på Korsika, som foretager returflyvninger fra Korsika med billetter, der er købt på Korsika, og som har en gyldighed på under 40 dage.

Ved ændringer i reservationen, selv efter at billetten er købt, eller ved refusion af ikke benyttede billetter må der ikke pålægges gebyrer eller strafafgifter.

Prisen er opgivet uden skatter og per capita afgifter til staten, de lokale myndigheder og lufthavnsmyndighederne, som er angivet på billetten.

Såfremt luftfartsselskabernes driftsomkostninger på ruterne stiger unormalt, uforudsigeligt og af grunde, som ikke skyldes luftfartsselskaberne, kan den maksimale billetpris forhøjes pro rata i forhold til den konstaterede omkostningsstigning. Luftfartsselskaberne på ruterne underrettes om den nye maksimale billetpris, som træder i kraft efter en tidsfrist, der tilpasses omstændighederne. Meddelelse om den ændrede billetpris sendes omgående til Kommissionen for De Europæiske Fællesskaber med henblik på offentliggørelse i De Europæiske Fællesskabers Tidende.

2.3. Driftens kontinuitet

Undtagen i tilfælde af force majeure må antallet af aflyste flyvninger, som luftfartsselskabet er direkte ansvarlig for, ikke overstige 1 % af de planmæssige flyvninger pr. IATA-sæson.

Ifølge bestemmelserne i artikel 4, stk. 1, litra c), i forordning (EØF) nr. 2408/92 skal alle luftfartsselskaber, der har til hensigt at beflyve en af ruterne, garantere, at ruten beflyves i mindst 12 konsekutive måneder.

Luftfartsselskabet kan kun afbryde flyvningerne med et varsel på mindst seks måneder.

EF-luftfartsselskaberne gøres opmærksom på, at manglende opfyldelse af ovennævnte forpligtelser til offentlig tjeneste kan medføre administrative og/eller retslige sanktioner.

Luftfartsselskaberne gøres opmærksomme på, at de franske myndigheder forbeholder sig ret til at yde støtte af social karakter, jf. EF-traktatens artikel 87, stk. 2, litra a), til visse kategorier af passagerer på ovennævnte ruter.